Zaklatás a Katona József Színházban: Karácsony is megszólalt
Egy napos mély hallgatás után Karácsony Gergely fõpolgármester azt mondta, nyilvánosságra kell hozni, hogy ki a zaklató a Katona József Színházban. Gy. Németh Erzsébet, kulturális fõpolgármester-helyettes egy nap után sem válaszolt még a kérdéseinkre.
Nyilvánosságra kell hozni, hogy ki a zaklató a Katona József Színházban - ezt mondta a Hír Televíziónak a fõpolgármester. Karácsony Gergely állítása szerint erre fogja kérni a fõvárosi fenntartásban mûködõ intézmény vezetését. Azt is mondta: eddig nem történtek lépések az áldozatok védelmében, de a mostani botrány után programot indítanak. A színház felelõsségérõl, arról, hogy hallgatnak a zaklató személyérõl, de arról is, hogy más színházakat figyelmeztettek-e, nem beszélt, mintha csak a zaklató lenne felelõs, az intézmény nem, miközben óriási a felháborodás az ügyben. Karácsony nyilván megijedt, és már hárít, hogy ne merüljön föl a fenntartó felelõssége. Ezzel egybevág, hogy Gy. Németh Erzsébet, kultúráért felelõs alpolgármester továbbra is hallgat, hiába tettünk fel neki kérdéseket kedden.

Mint arról korábban beszámoltunk, az elmúlt évek legsúlyosabb szexuális zaklatási botránya robbant ki kedden, a Katona József Színháztól csupán egy titkolózó közleményre tellett, a színház Facebook-oldalát mégis elárasztják az intézményt, és annak botrányosan gyáva és álságos eljárását bizarr módon dicsõítõ, hazug és nevetségesen propagandisztikus hozzászólások. "Történelemfordító", "modellértékû", "tanítanivaló", "korrekt" - záporoznak a jelzõk arra a nyilatkozatra, amelyben nem nevezik meg, ki a molesztáló. Persze több hozzászóló profiljáról szinte ordít, hogy álnév, és valószínûleg köze van a Katona József Színházhoz.
Katona József Színház szexuális zaklatás Gy. Németh Erzsébet Karácsony Gergely